Mount Tomanivi
<s>Mount Tomanivi, poznat i kao Toamiivi, ranije Mount Victoria, ugasli je vulkan koji se nalazi na sjevernom dijelu otoka Viti Levu, na Fidžiju.</s><s>S visinom od 1,324 metra, Mount Tomanivi je najviša planina na Fidžiju.</s><s>Do vrha postoji planinski put koji kreće iz obližnjeg sela Navai.</s>

<s>Mount Tomanivi je izvorište četiriju glavnih rijeka Fidžija - Rewa, Sigatoka, Navua i Ba - koje izviru na različitim dijelovima planine.</s>

<s>Tomanivi sadrži velik udio visinskih šuma na Fidžiju te je, stoga, važno stanište brojnih ptica, ali i drugih životinjskih i biljnih vrsta.</s><s>Površina od oko 17,500 hektara na padinama planine obuhvaća važno ornitološko područje, koje se proteže kroz dva prirodna rezervata i obližnje šumsko područje.</s><s>Na njemu obitavaju rijetke ptice, a stručnjaci smatraju kako je upravo ovo područje jako pogodno za očuvanje određenih vrsta; na području se mogu pronaći ranjive vrste Pampusana stairi i Erythrura kleinschmidti, ugrožena vrsta Cincloramphus rufus te kritično ugrožena vrsta Charmosyna amabilis.</s>

<s>Reference</s>

<s>Vanjske veze 
 Peakbagger.com
 Tomanivi.com</s>

<s>Planine na Fidžiju
Vulkani na Fidžiju</s>

